hotchpotch/miracl-hf-unified huggingface dataset:
तुलनात्मक साहित्य
तुलनात्मक साहित्य (Comparative literature) वह विद्या-शाखा है जिसमें दो या अधिक भिन्न भाषायी, राष्ट्रीय या सांस्कृतिक समूहों के साहित्य का अध्ययन किया जाता है। तुलना इस अध्ययन का मुख्य अंग है। साहित्य का तुलनात्मक अध्ययन व्यापक दृष्टि प्रदान करता है। संकीर्णता के विरोध में व्यापकता आज के विश्व-मनुष्य की आवश्यकता है।
हेनरी एच.एच.रेमाक ने तुलनात्मक साहित्य की परिभाषा इस प्रकार की है-
तुलनात्मक साहित्य अंग्रेजी के ‘कम्पैरेटिव लिटरेचर’ का हिन्दी अनुवाद है। यह एक स्वतन्त्र विद्याशाखा के रूप में विकसित है तथा विदेश के विभिन्न विश्वविद्यालयों में इसके अध्ययन-अध्यापन के कार्य को आजकल विशेष महत्व दिया जा रहा है। अंग्रेजी के कवि ‘मैथ्यू आर्नल्ड’ ने सन् 1848 में अपने एक पत्र में सबसे पहले ‘कम्पैरेटिव लिटरेचर’ पद का प्रयोग किया था। भारत में सन् 1907 में रवीन्द्र नाथ ठाकुर ने विश्व साहित्य का उल्लेख करते हुए साहित्य के अध्ययन में तुलनात्मक दृष्टि की आवश्यकता पर जोर दिया था। मानव के सांस्कृतिक इतिहास की सहज धारा के आश्रय में ही ‘रवि बाबू’ ने तुलनात्मक साहित्य के अध्ययन पर बल दिया था।
तुलनात्मक साहित्य के विषय में एक स्वतंत्र अध्ययन को मान्यता देना आज भी विवादग्रस्त विषय है। तुलनात्मक साहित्य का भी एक दृष्टिकोण है, एक प्रविधि है और एक तकनीकी है। तुलनात्मक साहित्य की प्रवृत्तियॉं अभी भी पूरी तरह से स्थिर नहीं हो पायी हैं। इसके अध्ययन का आरम्भ हम इतिहास बोध से करते हैं, किन्तु उसकी परिसमाप्ति एक प्रकार के सार्वभौम साहित्येतिहास में होती हैं।
तुलनात्मक साहित्य, एकक साहित्य (single literature) अध्ययन से भिन्न है। एकक साहित्य का अध्ययन जहाँ साहित्य के सीमित अध्ययन की दिशा की ओर संकेत करता है, वहीं तुलनात्मक साहित्य हमें साहित्य के व्यापक अध्ययन की दिशा में ले जाता है। यहाँ तुलना इस बात की नहीं होती कि कौन-सा साहित्यकार श्रेष्ठ है बल्कि तुलना इस बात की होती है कि दोनों साहित्यकारों में समानता और भिन्नता के बिन्दु कौन-से हैं। कहाँ भाव-संवेदनाएं-विचार-कला एक दूसरे के साथ मिलते हैं कहाँ अलग हैं। यह दूसरे को पहचानने तथा स्वीकार करने की दिशा में पाठक को ले जाता है। वर्तमान समय में इसकी विशेष आवश्यकता है।
भारत एक बहुभाषी देश है। यहाँ न केवल 1652 मातृभाषाएँ है, अपितु अनेक समुन्नत साहित्यिक भाषाएं भी हैं। जिस प्रकार अनेक वर्षों के आपसी सम्पर्क और सामाजिक द्विभाषिकता के कारण भारतीय भाषाएं अपनी रूप रचना से भिन्न होते हुए भी अपनी आर्थिक संरचना में समरूप हैं, इसी प्रकार यह भी कहा जा सकता है कि अपने जातीय इतिहास, सामाजिक चेतना, सांस्कृतिक मूल्य एवं साहित्यिक संवेदना के संदर्भ में भारतीय साहित्य एक है। ‘भारतीय साहित्य और संस्कृति’ की संकल्पना के मूल्य में भारतीय संस्कृति की आधारभूत एकता और वैशिष्ट्य की पहचान की छटपटाहट है। किन्तु इस ‘पहचान’ के लिए जो प्रयास होना चाहिए था उसके लिए साहित्यिक अध्ययन का जो तुलनात्मक आधार मिलना चाहिए था और तुलनात्मक साहित्य के अध्ययन के जो संदर्भ, प्रणाली और तकनीक का विकास होना चाहिए था, वह दिखलाई नहीं पड़ता। भारत में बहुत कम विश्वविद्यालय हैं जहां ‘तुलनात्मक साहित्य’ की संकल्पना एक विधा के रूप में हो।
एलेक्ट्रॉन पुंज वेल्डन
एलेक्ट्रॉन पुंज वेल्डन या एलेक्ट्रान बीम वेल्डिंग (Electron beam welding (EBW)) वेल्डन की विधि है जिसमें उच्च उर्जा (या उच्च वेग) के एलेक्ट्रान का उपयोग किया जाता है। यह एक फ्यूजन वेल्डन प्रक्रिया है। जब एलेक्ट्रान पुंज जोड़ के आसपास के पदार्थों पर गिरता है तो उसकी गतिज उर्जा उष्मा में बदलकर पदार्थों को पिघला देती है और इसके ठंडा होने पर दोनो वस्तुएँ जुड़ जाती हैं। इससे प्राप्त वेल्ड उच्च गुणवत्ता का होता है।
यह वेल्डन प्रायः निर्वात में किया जाता है ताकि एलेक्ट्रान बीम का डिस्पर्शन (dispersion) न हो। इस प्रक्रिया का विकास जर्मनी के भौतिकशास्त्री कार्ल हेंज स्टीगरवाल्ड (Karl-Heinz Steigerwald) ने किया था जो उस समय एलेक्ट्रान बीम के भिन्न-भिन्न अनुप्रयोगों पर ही काम कर रहे थे। उनके द्वारा विकसित इलेक्ट्रान बीम वेल्डिंग मशीन सन् १९५८ में कार्य करना आरम्भ की थी।
द्रव नाइट्रोजन
द्रव अवस्था वाले नाइट्रोजन को द्रव नाइट्रोजन (Liquid nitrogen या LN2) कहते हैं। इसका तापमान 77 °K (−196 °C) से से भी कम होता है। औद्योगिक उपयोग के लिये यह द्रवित वायु के प्रभाजी आसवन के द्वारा प्राप्त की जाती है। द्रव नाइट्रोजन को आसानी से ठोस रूप में बदला जा सकता है।
वायुमंडलीय दाब पर द्रव नाइट्रोजन 77 °K (−196 °C; −321 °F) पर गैस बन जाती है। इस ताप पर इसका घनत्व 0.807 ग्राम प्रति मिलीलीटर होता है। यह रंगहीन द्रव है। द्रव नाइट्रोजन को एक विशेष रूप से डिजाइन टंकी में रखा जाता है।
द्रव नाइट्रोजन को एक स्थान से दूसरे स्थान पर ले जाना आसान होता है क्योंकि इसे दाबित करने की आवश्यकता नहीं होती। इसके अलावा, जल के हिमांक बिन्दु से बहुत कम ताप होने के कारण यह अनेकानेक कार्यों के लिए अत्यन्त उपयोगी है। इसके प्रमुख उपयोग निम्नलिखित हैं-
प्रभाजी आसवन
प्रभाजी आसवन (Fractional distillation) एक औद्योगिक प्रक्रिया है जिसके द्वारा किसी मिश्रण के अवयवों को अलग किया जाता है। यह आसवन की एक विशिष्ट विधि है। उदाहरण के लिये पेट्रोलियम से पेट्रोल, डीजल, केरोसिन एवं अन्य घटकों को इसी विधि से अलग किया जाता है।
हिंदुस्तान युनिलिवर लिमिटेड
हिंदुस्तान युनिलिवर लिमिटेड एक इंग्लैंड की कंपनी यूनीलीवर का एक भाग है, जो भारत में व्यापार करने के लिए यूनीलीवर ने भारत में पंजीकृत कराया। इसका मुख्यालय लंदन, इंग्लैंड में हैं। इसका भारत में मुख्य कार्यालय मुम्बई में है। इसका 67% लाभांश इंग्लैंड में जाता है।
भारत में इसके कई उत्पाद बिकते हैं। यह भारत में अपने कारोबार का 67% हिस्सा इंग्लैंड भेजती है और बाकी का भारत में कारोबार और बढ़ाने व लाभ को बढ़ाने आदि में खर्च करती है। नीलसन नामक एक कंपनी के द्वारा किए गए सर्वेक्षण में पता चला की हर तीन में से 2 भारतीय इस इंग्लैंड की कंपनी का उत्पाद खरीद रहे हैं और इससे इंग्लैंड को बहुत लाभ हो रहा है तथा इंग्लैंड की अर्थव्यवस्था मजबूत हो रही है तथा रुपये की कीमत कम हो रही है। जिससे महँगाई और अधिक बढ़ रही है।
खाद्य
°हिन्दुस्थान इटली रवा
घरेलू सामान
जेपी समूह
जेपी समूह (Jaypee Group) भारत का औद्योगिक समूह है। इसकी स्थापना श्री जयप्रकाश गौड़ ने की थी। यह समूह इंजीनियरी, निर्माण, सीमेंट, विद्युत उर्जा, स्वास्थ्य सेवा (Hospitality), वास्तविक पूँजी (Real Estate), सड़क, शिक्षा सहित अनेकानेक क्षेत्रों में कार्यरत है।
डी॰ पी॰ अग्रवाल (शिक्षा)
प्रोफेसर डी.पी.अग्रवाल संघ लोक सेवा आयोग, नई दिल्ली के अध्यक्ष थे। प्रोफेसर अग्रवाल अक्टूबर 2003 में एक सदस्य के रूप में संघ लोक सेवा आयोग शामिल हुए और अगस्त 2008 में उसके अध्यक्ष बन गए। प्रोफेसर अग्रवाल शिक्षण और अनुसंधान केन्द्रो में इंजीनियरिंग, आई.टी., शिक्षा प्रशासन और संस्थागत योजना और प्रबंधन जैसे क्षेत्रों में 30 वर्षों का अनुभव रखते हैं।
मंगन
मंगन (Mangan) भारत के सिक्किम राज्य के उत्तर सिक्किम ज़िले में स्थित एक शहर है। यह ज़िले का मुख्यालय भी है।
चार जिलों में विभक्त सिक्किम राज्य के उत्तरी सिक्किम जिले का अधिकांश हिस्सा पर्यटकों के लिए प्रतिबंधित है, क्योंकि इस संवेदनशील जिले की सीमा चीन से मिलती है। यहां आने वाले सैलानियों को विशेष अनुमति लेनी पड़ती है। मंगन यहां का जिला मुख्यालय है और इसके आसपास ही अधिकांश आबादी रहती है। मंगन समुद्र तल से 2000 फीट की ऊंचाई पर स्थित है। यहां की जलवायु पूरे साल अनुकूल और संतुलित रहती है। नेपाल की पूर्वी सीमा पर स्थित कंजनजंगा यहां की सबसे ऊंची चोटी है जो 8000 मीटर की ऊंचाई पर है। जिले की प्राकृतिक सुंदरता यहां आने वाले पर्यटकों को मंत्रमुग्ध कर देती है।
ग्यालशिंग
ग्यालशिंग (Gyalshing) भारत के सिक्किम राज्य के पश्चिम सिक्किम ज़िले में स्थित एक शहर है। यह ज़िले का मुख्यालय भी है।
सिक्किम का पश्चिमी जिला पूर्वी हिमालय क्षेत्र के सबसे खूबसूरत और पवित्र स्थानों में एक माना जाता है। इस क्षेत्र की जैव विविधता इसे अन्य स्थानों से अलग करती है। साथ ही यहां स्थित अनेक मठों के कारण इसे मठभूमि नाम से भी संबोधित किया जाता है। यहां के कुछ मठ तो शताब्दियों पुराने हैं। एक पहाड़ी चोटी पर स्थित संगा चोलिंग मठ 1697 में बनवाया गया था। इसे सिक्किम के सबसे प्राचीन मठों में एक माना जाता है। यहां की खेचियापलरी झील, धार्मिक दृष्टि से अति महत्वपूर्ण है। एशिया का दूसरा सबसे ऊंचा सिंगशोर झूला पुल यहां आने वाले पर्यटकों आकर्षण के केन्द्र में रहता है। पश्चिमी सिक्किम के हर हिस्से में खूबसूरत झरनों को देखा जा सकता है। इस जिले को लोकप्रिय जोंगरी-गोईचाला पैदल यात्रा मार्ग का प्रवेश द्वार माना जाता है।
वायुसेना
वायुसेना एक राष्ट्र की सैन्य संगठन की एक शाखा होती है जिसका मुख्य कार्य उस देश की वायु सुरक्षा, वायु चौकसी एव जरूरत होने पर वायु युद्ध करना होता है। इस सेन्य संगठन की संरचना थलसेना, नौसेना या अन्य शाखाओं से अलग और स्वतंत्र होती है। आमतौर पर वायुसेना अपना कर्तव्य पालन करने के लिए वायु नियंत्रण करती है जिसमे की दुश्मन सेना के विमान विशेष तोर पर लड़ाकू विमानों को नष्ट करना, शत्रु पर बमबारी और सतेही सेना को सामरिक सहायता प्रदान करना होता है।  वायुसेना कई प्रकार के साजो सामान काम में लेती है व जिसमे विभिन्न प्रकार के हथियार व विमान शामिल होते है। किसी भी वायुसेना के बेड़े में कई प्रकार के लड़ाकू, बम डोही, टोही, तेल टेंकर व सेन्य परिवहन विमान शामिल हो सकते है।
सोहावल
सोहावल भारत के उत्तर प्रदेश राज्य के अयोध्या जिले का एक कस्बा, तहसील और नगर पंचायत है। यह जनपद मुख्यालय अयोध्या से 24 किलोमीटर दूर पश्चिम दिशा में है। यहाँ एक रेलवे स्टेशन भी है जोकि तहसील से 500 मी॰ की दूरी पर है।
सोहावल से कुछ दूरी पर 'खिरौनी' गाँव है। यह गाँव एकता विविधता एवं सम्पूर्णता का प्रतीक है। प्रसिद्ध शारदा सहायक नहर यहाँ से होकर गई है। इस ग्रामसभा में छोटी बड़ी मिलाकर 27 पंचायते हैं। सरयू नदी यहाँ से 4 किमी॰ दूर है। खिरौनी ग्रामसभा में 'पूरे अहलाद' नामक छोटा सा गाँव है।
'सोहावल' प्रसिद्ध लोगों की जन्म स्थली है। यहाँ जन्मे लल्लू सिंह, अवधेश प्रसाद आदि मंत्री रह चुके है। पहले सोहावल एक विधानसभा हुआ करती थी परन्तु अब सोहावल को अब बीकापुर विधानसभा में परिवर्तित कर दिया गया है। दिवाकर द्विवेदी प्रसिद्ध अवधी लोकगीत गायक यहीं के है। इसके अतिरिक्त के प्रसिद्ध वैज्ञानिक अजय कुमार मौर्य सोहावल के मोइयाकपूर पुर गाँव के है।
सोहावल तहसील के पास ही सुचित्तागंज बाजार है। यह फैजाबाद जनपद की बड़ी बाजार में से एक है। सुचित्तागंज बाज़ार में बैंक ऑफ़ बड़ौदा, state bank of india, , Sahara Insurance की शाखाएँ हैं। यहाँ की जुबेरगंज बाजार में प्रत्येक बुधवार को विशाल भैँस बाजार लगता है। इसमें भैंस के अतिरिक्त गाय बैल इत्यादि भी क्रय विक्रय हेतु लाये जाते हैं।
सुचित्तागंज बाज़ार को ठाकुर शिव दर्शन सिहं ने बसाया था। सुचित्तागंज का नाम अपने प्रिय मित्र सुचित सिहं के नाम रख दिया।
ठाकुर शिव दर्शन सिहं ,ड्योढी हिन्दू सिहं के सम्मानित राज परिवार के सदस्य थे। नऊआं कुआं से सोहावल रोड़ उनके के नाम पर दर्ज है। [सरकारी दस्तावेजों में।]
स्टरलाइट इंडस्ट्रीज
स्टरलाइट इंडस्ट्रीज इंडिया लिमिटेड वेदांत रिसोर्सिज़, की एक विविध और एकीकृत धातु और खनन समूह की सहायक कंपनी है।
वेदांत रिसोर्सिज़
वेदान्त रिसोर्सेज लिमिटेड एक वैश्विक विविध खनन कम्पनी है जिसका मुख्यालय लंदन , इंग्लैंड में है। यह भारत में सबसे बड़ी खनन और अलौह धातु कंपनी है और ऑस्ट्रेलिया और ज़ाम्बिया में खनन कार्य और तीन देशों में तेल और गैस संचालन है। इसके मुख्य उत्पाद जिंक, लेड , सिल्वर , ऑयल एंड गैस , आयरन ओर , स्टील , एल्युमिनियम और पावर हैं । इसने भारत में ओडिशा में वाणिज्यिक बिजली स्टेशनों को भी विकसित किया है (2,400 मेगावाट) और पंजाब (1,980 मेगावाट)।
कंपनी के पास मुख्य रूप से अनिल अग्रवाल के परिवार का स्वामित्व है, जो कि "ज्वालामुखी इन्वेस्टमेंट के" माध्यम से कारोबार में 61.7% हिस्सेदारी के साथ एक वाहन है। वेदांत रिसोर्सेस (पूर्व में सेसा गोवा / स्टरलाइट ) वेदांता संसाधनों के कई भारतीय सहायक कंपनियों में से एक है और गोवा में लौह अयस्क खदानों का संचालन करता है।
वेदांता लंदन स्टॉक एक्सचेंज में सूचीबद्ध थी और अध्यक्ष, अनिल अग्रवाल द्वारा कंपनी को निजी तौर पर लेने के प्रस्ताव सितंबर 2018 में बिना शर्त के FTSE 250 इंडेक्स का एक घटक था ।
जिन्दल स्टील एण्ड पॉवर लिमिटेड
जिंदल स्टील एवम पावर (Jindal Steel and Power Limited (JSPL)) (BSE: 532286) भारत की निजी क्षेत्र का सबसे धनवान इस्पात उत्पादक है। इसका वार्षिक कारोबार ११००० करोड रूपये से अधिक का है।
www.jipt.org
संयुक्त राज्य वायुसेना
संयुक्त राज्य वायुसेना (, युनाइटेड स्टेट्स एयर फ़ोर्स) संयुक्त राज्य अमेरिका की सशस्त्र सेना का वायु युद्ध शाखा और अमेरिकी वर्दीधारी सेवाओं में से एक है। शुरू में, संयुक्त राज्य वायुसेना, संयुक्त राज्य थलसेना के अधीन स्थापित हुआ। परंतु, १९४७ के राष्ट्रीय सुरक्षा अधिनियम के द्वारा स्वतंत्र वायुसेना की पुनर्स्थापना किया। इस लिए, संयुक्त राज्य वायुसेना, अमेरिकी सशस्त्र सेनाओ के सबसे नया सदस्य है।
क्लब महिंद्रा होलिडेज़
क्लब महिंद्रा होलिडेज (Club Mahindra Holidays) 1996 में स्थापित भारतीय यात्रा कम्पनी है। यह महिंद्रा समूह का एक भाग है और छुटियों के आधार पर भ्रमण सुविध उपलब्ध करवाती है। महिन्द्रा होलिडेज़ & रिसोर्ट्स इंडिया लिमिटेड, महिन्द्रा समूह की अवकाश और आतिथ्य क्षेत्र का एक हिस्सा है। यह कम्पनी 25/10 वर्ष की समयावधि के आधार पर परिवारिक भ्रमण की सुविधा भी देती है।
अमृतांजन हेल्थकेयर लिमिटेड
अमृतांजन हेल्थकेयर लिमिटेड भारत की एक औषध निर्माता कम्पनी है जिसकी स्थापना १८९३ में काशीनाथुनि नागेश्वररावु ने की थी।
स्वामी विज्ञानानंद
उनका जन्म दक्षिणेश्वर के निकट एक धनी ब्राह्मण परिवार में हुआ था। उनका मूल नाम हरिपसन्न चट्टोपाध्याय था। वे उस समय के संयुक्त प्रान्त में जिला इंजीनियर के रूप में पदस्थ थे। संस्कृत में विद्वता के साथ ही वे धार्मिक-दार्शनिक ग्रन्थों तथा ज्योतिष और सिविल इंजीनियरी के भी विशेषज्ञ थे।
लाफ़ार्ज
लाफ़ार्ज () एक फ्रांसीसी औद्योगिक कंपनी है जो चार प्रमुख उत्पादों में विशेषज्ञता रखती है - सीमेंट, construction aggregates, कंक्रीट एवं जिप्सम wallboard। It currently (2009) is the world's largest cement manufacturer by mass shipped ahead of Holcim.
रोज़ द्वीप
रोज़ द्वीप इटली की जल सीमा से 500 मीटर बहार एक समुद्री प्लात्फोर्म पे बना एक लहुराष्ट्र है। यह इटली के शहर रिमिनी के तट से 11 किलोमीटर दूर था।इसे एक इतलियाई इंजिनियर गिओर्गियो रोज़ा ने बनाया था। यहाँ की सरकार गणतांत्रिक थी।  इसका कुल छेत्र फल केवल 400 वर्ग मीटर था। अधिकारिक नाम था- 'रोज़ द्वीप गणराज्य' राष्ट्र भाषा एस्पिरंतो थी। यहाँ का अपना एक राष्ट्रपति, मुद्रा अथवा रेडियो स्टेशन भी था! इसी आधार पर इसने 24 जून 1968 में आज़ादी का ऐलान किया। परन्तु तत्कालीन इटली सरकार ने इसे शक के नज़रिए से देखा और द्वीप के कब्ज़ा कर उसे विस्फोटको से उड़ा दिया. रोज़ द्वीप की सरकार ने इटली के तत्कालीन राष्ट्रपति गिउसेप्पे सरागत को तार सन्देश भेजा. परन्तु इस्पे कोई ध्यान नहीं दिया गया।
रूरल इलेक्ट्रीफिकेशन कारपोरेशन लिमिटेड
रूरल इलेक्ट्रीफिकेशन कारपोरेशन लिमिटेड या आरईसी, (Rural Electrification Corporation Limited (REC)) भारत के विद्युत क्षेत्र में एक अग्रणी सार्वजनिक अवसंरचना वित्तीयन कंपनी है। विद्युत मंत्रालय के अंतर्गत केंद्रीय क्षेत्र का एक नवरत्न उद्यम है। इसे कंपनी अधिनियम, 1956 के तहत 25 जुलाई 1969 को निगमित किया गया। आरईसी भारत सरकार का एक सूचीबद्ध सार्वजनिक क्षेत्र का उद्यम है। इसका निवल मूल्य (networth) 31.3.2015 को 24857.03 करोड़ रुपए (स्टैंडअलोन) तथा 25072.58 करोड (समेकित) था। इसका उद्देश्य पूरे देश में ग्रामीण विद्युतीकरण परियोजनाओं को बढ़ावा देना है। यह राज्य बिजली बोर्डों, राज्य सरकारों के विद्युत विभागों और सहकारी समितियों को उनके द्वारा प्रायोजित ग्रामीण विद्युतीकरण के लिए वित्तपोषित करता है।
आरईसी राज्य बिजली बोर्डों/राज्य विद्युत यूटिलिटियों को विद्युतीकरण योजनाओं में निवेश करने के लिए ऋण सहायता प्रदान करता है। ऋण सहायता प्रदान करने का कार्य नई दिल्ली में स्थित कारपोरेट कार्यालय और यूनिट (आंचलिक कार्यालयों), जो अधिकांश राज्यों में स्थित हैं, के माध्यम से किया जाता है।
राज्यों में स्थित परियोजना कार्यालय संबंधित रा.वि.बो./राज्य विद्युत यूटिलिटियों को आरईसी के वित्तपोषण कार्यक्रमों में समन्वय और संबंधित विद्युत यूटिलिटियों द्वारा स्कीमों की मंजूरी और संवितरण और कार्यान्वयन में सुविधा देते हैं। वर्तमान में कंपनी यूके आधारित ब्राण्ड फाइनेंस पीएलसी द्वारा ५०० वैश्विक वित्तीय सेवाएँ ब्राण्ड में शुमार की जाती है। (२०१० के लिए ५०० वैश्विक रैंकिंग पर वित्त ब्राण़्ड)।  आरईसी का व्यापार मॉडल विद्युत अवसंरचना वित्तीयन के मूल्य शृंखला पर्यंत विस्तृत है। जिसका विवरण निम्नवत है :  कंपनी प्राथमिक रूप से पूरे भारत में ग्रामीण विद्युतीकरण परियोजनाओं के लिए वित्त प्रदान करने में प्रवृत्त है। साथ ही यह केंद्रीय/ राज्य क्षेत्र की विद्युत यूटिलिटीज, राज्य विद्युत बोर्डों, ग्रामीण विद्युत सहकारिताओं, गैर सरकारी संगठनों तथा निजी विद्युत उत्पाद उत्पादकों को लोन प्रदान करती है। कंपनी अकेली ऋणदाता या सह ऋणदाता अथवा अग्रणी वित्तपोषक की हैसियत की सह व्यवस्था के साथ या बिना लोन स्वीकृत करती है। यह सलाह, परियोजना निगरानी एवं परियोजनाओं के लिए वित्तीय/ तकनीकी मूल्यांकन सहायता के साथ भारत सरकार की योजनाओं या परियोजनाओं के लिए नोडल एजेंसी की भूमिका भी निभाती है। आरईसी तापीय, जलीय, नवीकरणीय ऊर्जा आदि समेत सभी प्रकार की विद्युत निर्माण परियोजनाओं का आकार अथवा अवस्थिति की सीमा के बिना वित्तपोषण करती है। कंपनी का लक्ष्य वि-केंद्रित वितरित निर्माण (डीडीजी) परियोजनाओं, तथा पावर ग्रिड से असंबद्ध दूरस्थ व दुर्गम क्षेत्रों तक पहुँच वाले नवीन एवं नवीकरणीय ऊर्जा स्रोतों तक अपनी पहुँच बढ़ाना है।आरईसी द्वारा ग्रामीण क्षेत्रों में विद्युतीकरण के लक्ष्यों को पूरा करने के लिए कई प्रयास किए जा रहे हैं। दीन दयाल उपाध्याय ग्राम ज्योति योजना इन्हीं प्रयासों की एक कड़ी है, जिसके साथ मिलकर आरईसी अपनी परियोजनाओं को क्रियान्वित कर रही है। इस योजना ने पूर्ववर्ती राजीव गांधी ग्रामीण विद्युतीकरण योजना का स्थान लिया है।
गूगल पेज क्रिएटर (गूगल पृष्ठ निर्माता)
स्पैमर्स "username@gmail.com" से "username.googlepages.com" को संपादित करके जीमेल का पता पा सकते हैं। शायद स्पैमर्स इस पते की भेद्यता की जानकारी ले लें, इसलिए गूगल ने उपयोगकर्ता को "अन्य साइट निर्माण" करने की अनुमति दी है, जो googlepages.com डोमेन के भीतर एक नया पता होगा। स्पैमर्स से बचने के लिए, उपयोगकर्ता नए साइट का निर्माण कर सकते हैं और डिफ़ॉल्ट साइट को छुपा सकते हैं, जिसमें किसी का जीमेल यूज़रनेम होता है।
बाहरी सीं॰एस॰एस॰ से लिंक करने की क्षमता का अभाव का मतलब है इन-पेज सीं॰एस॰एस॰ का उपयोग किया जा सकता था और इस प्रकार के स्टाइल कोड खाके की बुनियादी संरचना को बदल नहीं सकती। कुछ आलोचकों का दावा था कि टेम्पलेट्स और सीमित अनुकूलन इन समस्याओं की वृद्धि करेगें (जैसे कि साइटों की बड़ी संख्या के साथ नीरस 'आईडेन्टीकिट' डिजाइन) जो 1990 के दशक के अन्त में जियोसाइट्स सर्विस द्वारा अनुभव किया गया था। पहले की एक आलोचना है कि गूगल का अपना ऐडसेंस कार्यक्रम और इसी तरह की कई सेवाएं पेज क्रिएटर में उपलब्ध नहीं थीं और काम करने के लिए हैक करने की आवश्यकता होती थी। पेज क्रिएटर में जावास्क्रिप्ट को शामिल करने की क्षमता द्वारा इसे संबोधित किया गया था।
फरवरी 2008 में गूगल ने गूगल साइट्स नामक उत्पाद का शुभारंभ किया और पेज क्रिएटर के लिए नए साइन-अप्स को स्वीकार करने पर रोक लगा दी। गूगल ने "गूगल पेज क्रिएटर पेज के बारे" में व्यक्त किया कि: " अगर आप, वर्तमान में पेज क्रिएटर उपयोगकर्ता हैं तो आप अपना प्रयोग जारी रख सकते हैं और इस वर्ष के अन्त तक आपके पेज स्वचालित रूप से गूगल साइट पर अवस्थांतर कर दिए जाएगें।
पेज क्रिएटर की अपेक्षा गूगल साइटों पर कम टेम्पलेट्स हैं। एक और हानि यह है कि गूगल साइट एक स्वतंत्र रूप से बनाई गई HTML फ़ाइल को आयात करने की अनुमति नहीं देता है। गूगल ने यह भी व्यक्त नहीं किया है कि गूगल साइट पर अवस्थांतर करने में गूगलपेजेस साइट्स के गूगल सूचकांक उपस्थित होगें या नहीं।
गूगल वेब एक्सीलरेटर
गूगल वेब एक्सीलरेटर, गूगल द्वारा निर्मित एक वेब एक्सीलरेटर था। यह उपयोगकर्ता के कंप्यूटर पर स्थापित क्लाइंट सॉफ्टवेयर और साथ ही गूगल सर्वर पर डेटा कैशिंग का इस्तेमाल करता था, ताकि डेटा संपीड़न, सामग्री की पूर्वप्राप्ति और उपयोगकर्ताओं के बीच कैश डेटा को साझा करने के माध्यम से पेज लोड समय को तेज़ किया जा सके। 4 मई 2005 को जारी बीटा, विन्डोज़ 2000 SP3+, विन्डोज़ XP, विन्डोज़ सर्वर 2003, विन्डोज़ विस्टा और विन्डोज़ 7 मशीनों पर मोज़िला फ़ायरफ़ॉक्स 1.0+ और इंटरनेट एक्सप्लोरर 5.5+ के साथ काम करता है। गूगल अब गूगल वेब एक्सीलरेटर के लिए डाउनलोड या समर्थन प्रदान नहीं करता है।
यह पाया गया कि गूगल वेब एक्सीलरेटर में यूट्यूब वीडियो को चलने से रोकने की प्रवृति थी, जिसके तहत यह यूट्यूब वीडियो प्लेयर में यह संदेश प्रदर्शित करता था, "हमें खेद है, यह वीडियो अब उपलब्ध नहीं है।" गूगल वेब एक्सीलरेटर को बंद करते हुए, उपयोगकर्ता बिना किसी समस्या के यूट्यूब वीडिओ को चलाने में सक्षम होता था।
गूगल वेब एक्सीलरेटर सिवाय सुरक्षित वेब पेजों के (HTTPS), वेब पेज के लिए गूगल को अनुरोध भेजता है जो इन अनुरोधों को लॉग करता है। कुछ वेब पेज, इन पृष्ठ अनुरोध में व्यक्तिगत जानकारी एम्बेड कर सकते हैं।
गूगल प्राप्त करता है और अस्थायी रूप से उस कुकी डेटा को संग्रहित करता है जो आपका कम्प्यूटर वेबपेज अनुरोध के साथ भेजता है ताकि प्रदर्शन को बेहतर बनाया जा सके।
सामग्री के वितरण में तेजी लाने के लिए, गूगल वेब एक्सीलरेटर उस वेबपेज सामग्री को पुनः प्राप्त कर सकता है जिसका उपयोगकर्ता ने अनुरोध नहीं किया और उसे गूगल वेब एक्सीलरेटर कैश में संग्रहित करता है।
गूगल वेब एक्सीलरेटर अब उपलब्ध नहीं है या गूगल द्वारा समर्थित नहीं है . गूगल वेब एक्सीलरेटर, फ़ायरफ़ॉक्स 3.0 के साथ संगत नहीं है। वेब एक्सीलरेटर अभी भी अन्य वेबसाइटों से डाउनलोड के लिए उपलब्ध है।
गूग ४११
GOOG-411 ((गूग-411)) (या गूगल वोइस लोकल सर्च) एक टेलीफोन सेवा थी जिसे गूगल द्वारा 2007 में शुरू किया गया था, जिसने वाक्-पहचान आधारित एक व्यापार निर्देशिका खोज प्रदान किया और अमेरिका या कनाडा में परिणामित संख्या पर कॉल किया। इस सेवा का उपयोग शुल्क-मुक्त टेलीफोन नंबर के माध्यम से सुलभ था। यह 4-1-1 के लिए एक विकल्प थी, जो स्थानीय और लम्बी दूरी की फोन कंपनियों द्वारा प्रदत्त अक्सर एक महंगी सेवा थी और इसलिए इसे आमतौर पर गूगल 411 के रूप में जाना जाता था। इस सेवा को 12 नवम्बर 2010, को बंद कर दिया गया। 2007 से ही GOOG 411 लोगों को फोन नंबर प्राप्त करने में सहायता कर रही थी। लेकिन 12 नवम्बर 2010 को GOOG-411 ने अपनी सेवा को बंद कर दिया। गूगल ने इस बंदी का कोई कारण नहीं दिया है। अधिक जानकारी के लिए GOOG 411 वेबसाइट देखें.
जो उपयोगकर्ता टोल-फ्री टेलीफोन नंबर 800-466-4411 या 877-466-4411 (800-GOOG-411 और 877-GOOG-411) या स्थानीय नंबर 425-296-4774 पर कॉल करते थे उनसे वांछित कारोबार के शहर और राज्य के बारे में पूछा जाता था। उपयोगकर्ता, व्यवसाय के नाम या श्रेणी के आधार पर भी खोज कर सकते थे, जो आठ खोज परिणामों तक की एक सूची उत्पन्न करता था। उपयोगकर्ता की पसंद के आधार पर खोज को कीपैड का उपयोग करते हुए शुरू किया जा सकता था। यह उसी रूप में कार्य करता था जिस तरह सेलुलर फोन पर प्रिडिक्टिव टेक्स्ट इनपुट काम करता है। उपयोगकर्ता वांछित परिणाम के अनुकूल संख्या को बोलकर या दबाकर गंतव्य को चुनने में सक्षम थे। एक बार गंतव्य का चुनाव हो जाने के बाद, यह सेवा उस व्यापार को फोन करती थी या फोन नंबर के साथ एक पाठ संदेश को वापस देती थी। वैकल्पिक रूप से, उपयोगकर्ता, "विवरण" कहते हुए गली का पता और फोन नंबर सुनने में सक्षम थे। अमेरिकी उपयोगकर्ता, ज़िप कोड या चौराहे के आधार पर खोज के परिणामों को सीमित कर सकते थे।
हालांकि गूगल के सामान्य प्रश्नोत्तर (FAQ) में कहा गया है कि उपयोगकर्ता अपनी कॉलर आईडी को अवरुद्ध करते हुए अपने फोन नंबर को रक्षित करने से रोक पाने में सक्षम थे, यह तब अप्रभावी होता था जब 800 नंबर को कॉल की जाती (एएनआई की वजह से) और केवल तभी काम करता था जब बाकी दो पर कॉल की जाती. यह सेवा घोषणा करती थी कि सेवा सुधार के उद्देश्य के लिए कॉल को रिकॉर्ड किया जा सकता है।
गूगल ने उपयोगकर्ताओं को सलाह दी कि इस सेवा का उपयोग इमरजेंसी कॉल के लिए ना करें और सिफारिश की कि वे 9-1-1 को कॉल करें।
गूगल ने कहा था कि कंपनी ने उपयोगकर्ताओं की वाक्-पूछताछ द्वारा विशाल स्वनिम डेटाबेस निर्माण के लिए मूल रूप से GOOG-411 को लागू किया था। इस स्वनिम डेटाबेस ने बदले में, गूगल इंजीनियरों को ध्वनी पहचान इंजन को निखारने तथा अधिक बेहतर बनाने की अनुमति दी जिसका प्रयोग गूगल, खोज के लिए ध्वनी सामग्री को अनुक्रमित करने के लिए करता है।
ग्लेनमार्क फार्मास्यूटिकल्स
ग्लेनमार्क फार्मास्यूटिकल्स मुंबई, भारत में मुख्यालय वाली एक फार्मास्युटिकल कंपनी है जिसकी स्थापना 1977 में ग्रेसीस सल्दान्हा ने एक सामान्य दवा और सक्रिय दवा घटक निर्माता के रूप में की थी; उन्होंने अपने दो बेटों के नाम पर कंपनी का नाम रखा। कंपनी ने शुरू में भारत, रूस और अफ्रीका में अपने उत्पाद बेचे। कंपनी 1999 में भारत में सार्वजनिक हुई, और अपनी पहली शोध सुविधा के निर्माण के लिए कुछ आय का उपयोग किया। सल्दान्हा के बेटे ग्लेन ने 2001 में CEO के रूप में पदभार संभाला और प्राइसवाटरहाउसकूपर्स में काम करने के बाद भारत लौट आए। 2008 तक ग्लेनमार्क भारत की पांचवीं सबसे बड़ी दवा कंपनी थी।
ल्यूपिन लिमिटेड
ल्यूपिन लिमिटेड (Lupin Limited) एक बहुराष्ट्रीय दवा कम्पनी है जिसका आधार मुम्बई में है। विश्व में मार्केट-कैपिटलाइजेशन की दृष्टि से यह ७वीं सबसे बड़ी कम्पनी है जबकि राजस्व की दृष्टि से विश्व की १०वीं सबसे बड़ी जेनेरिक दवा कम्पनी है।
शरीर का रूपांतरण
शरीर का रूपांतरण (या शरीर में परिवर्तन) सौंदर्य बोधक या गैर-चिकित्सात्मक उद्देश्य जैसे कि यौन वृद्धि, संबद्धता, विश्वास एवं वफादारी को सूचित करने वाले परस्पर विश्वास विनिमय संबंधी संस्कार, धार्मिक कारणों, मूल्यों के आघात एवं आत्म-अभिव्यक्ति के लिए मानव शरीर में जान-बूझ कर किया गया परिवर्तन है। यह सामाजिक रूप से स्वीकार्य अलंकरण ("जैसे" कि कई समाजों में छेदे हुए कान) से लेकर धार्मिक रूप से अधिदेशित ("जैसे" कि कई संस्कृतियों में ख़तना) एवं इसके बीच में हर जगह तक हो सकता है। शरीर कला आध्यात्मिक, धार्मिक, कलात्मक या सौन्दर्य संबंधी उद्देश्यों के लिए मानव शरीर के किसी भी हिस्से का रूपांतरण (संशोधन) है।स्पष्ट आभूषणों के विपरीत, निम्न प्रक्रियाओं का मुख्य उद्देश्य "अपने आप में" अनावृत होना नहीं, बल्कि उप त्वचा संबंधी प्रत्यारोपण में त्वचा के सामान शरीर के अन्य अंग में वृद्धि करने के लिए कार्य करना है।दीर्घकालिक गतिविधियों या व्यवहार के अंतिम परिणाम के रूप में होने वाले शारीरिक रूपांतरण विवाद के कुछ सूत्र अक्सर विकृति एवं अंग-भंग का आरोप उत्पन्न करने वाले शरीर के प्राकृतिक रूप को कृत्रिम रूप से सुशोभित करने का प्रयास करने वाली धारणा से उत्पन्न होते हैं। शरीर के रूपांतरण के चरम रूपों को कभी-कभी शरीर के असामान्य आकार संबंधी विकार, अन्य मानसिक बीमारियों या अनियंत्रित दिखावे की अभिव्यक्ति के रूप में देखा जाता है। एक चिकित्सा परिवेश के बाहर पूरी की गई बिना लाइसेंस की शल्य-चिकित्सा (अर्थात प्लास्टिक सर्जरी क्षेत्र) अक्सर जीवन के लिए खतरा हो सकती है एवं यह अधिकांश देशों एवं राज्यों में अवैध है।
"विकृति" और "अंग-भंग" (किसी भी सराहना की परवाह किये बिना यह हमेशा तटस्थ भाव से लागू होता है जब भी किसी शारीरिक कार्य में गंभीर रूप से कमी या हानि होती है, जैसा कि बंध्याकरण में होता है) शब्दों का प्रयोग शरीर रूपांतरण के विरोधियों के द्वारा कुछ निश्चित प्रकार के रूपांतरण, खास कर गैर-सहमति वाले, का वर्णन करने के लिए किया जाता है। उन शब्दों का प्रयोग यंत्रणा के शिकार उन व्यक्तियों का वर्णन करने के लिए अपेक्षाकृत रूप से बिना विवाद के किया जाता है जिनके कानों, आंखों, पैरों, जननांगों, हाथों, नाकों, दांतों और/या जीभों को अंग-भंग, दहन, आत्मपीड़न, भेदन, चमड़ा निकालने एवं पहियों पर लुढ़काने सहित कई नुकसानों को सहना पड़ा. "जननांग अंग-भंग" का भी कुछ हद तक प्रयोग अधिक विवादास्पद रूप से सामाजिक रूप से निर्धारित कुछ प्रकार के जननांग संबंधी रूपांतरणों, जैसे कि खतना, स्त्री खतना, बंध्याकरण एवं व्यक्तियों के जननांगों को आम पुरूषों या स्त्रियों के समान ही पारस्परिक यौन संबंध स्थापित करने योग्य स्थितियों के अनुरूप बनाने के लिए किये गए शल्य-चिकित्साओं का वर्णन करने के लिये किया जाता है।
राष्‍ट्रीय पादप जीनोम अनुसंधान संस्‍थान
राष्‍ट्रीय पादप जीनोम अनुसंधान संस्‍थान (National Institute of Plant Genome Research / NIPGR) भारत में पादप जीनोम अनुसंधान का एक अग्रणी संस्‍थान है। इसे पहले 'राष्‍ट्रीय पादप जीनोम अनुसंधान केन्‍द्र' कहा जाता था। इसकी स्‍थापना जैव प्रौद्योगिकी विभाग, भारत सरकार द्वारा भारत की आजादी के 50 वर्ष पूरे होने तथा प्रोफेसर जे सी बोस के जन्‍म वर्षगांठ के अवसर पर की गई थी। औपचारिक घोषणा 30 नवम्‍बर 1997 को की गई थी, इस संस्‍थान को पादप जीनोमिकी के लिए भारत के प्रमुख योगदानकर्ताओं में गिना जाता है। यह आशा है कि आने वाले वर्षों में एनआईपीजीआर के निरंतर प्रयासों से भारत कार्यात्‍मक, संरचनात्‍मक विकास और फसल पौधों सहित पादपों के अनुप्रयुक्‍त जीनोमिकी के क्षेत्र में सामग्री, ज्ञान और प्रौद्योगिकी का सबसे महत्‍वपूर्ण राष्‍ट्रीय और अंतरराष्‍ट्रीय संसाधन संस्‍थान के रूप में उभरेगा।
जीनोमिकी अनुसंधान से प्राकृतिक विज्ञान की विभिन्‍न शाखाओं के बीच एक सेतु बनता है और इसके परिणामस्‍वरूप पिछले 2 दशकों में इसकी कई गुना वृद्धि हुई हैं। सभी जीव विज्ञान अनुसंधान जीनोमिकी से जुड़े हैं और इसके परिणामस्‍वरूप अनाज, शाक, फल, तंतु, पेय पदार्थ, जड़ी बूटी की दवाएं, भैषजिकी और औद्योगिक अणुओं के किफायती उत्‍पादन हेतु आवश्‍यकतानुसार नई फसलों का मार्ग बना है। भूख और कुपोषण के लिए विश्‍व भर में मौजूदा स्थिति और स्‍वस्‍थ जीवन के लिए इसकी आवश्‍यकता को देखते हुए एनआईपीजीआर का लक्ष्‍य जीनोमिकी अनुसंधान की मौजूदा गति से उत्‍पन्‍न इन आशाओं की उपलब्धि में योगदान देने का है। एनआईपीजीआर की स्‍थापना अनुसंधान, अनुसंधान को प्रोत्‍साहन और संबंधित करने, व्‍यक्तियों को प्रशिक्षण देने तथा पादप जीनोम के अभिज्ञात पक्षों में सूचना संसाधन के रूप में कार्य करने के लिए की गई थी ताकि यह एक अग्रणी पादप जीनोम संस्‍थान बन सके। अनुसंधान कार्यक्रम का लक्ष्‍य पादप जीनोम पर जीनों की व्‍यवस्‍था और खाद्य तथा औद्योगिक फसलों की उच्‍च उत्‍पादकता के लिए उन्‍नत किस्‍में तैयार करने के लिए जीनोम के साथ जीनों की संरचना, अभिव्‍यक्ति और कार्य को समझने में योगदान करना है ताकि उत्‍पादकता की गुणवत्ता बेहतर हो सके। एनआईपीजीआर की स्‍थापना अंतरराष्ट्रीय जीनोमिक अनुसंधान की तीव्र गति को देखते हुए चुनौतियों को पूरा करने के राष्‍ट्रीय प्रयास के एक भाग के रूप में इन फसलों की उपलब्धि में योगदान देने और दीर्घ अवधि आधार पर अवसरों का लाभ उठाने के लिए की गई थी।
जैव संसाधन और स्थायी विकास संस्थान, इम्फाल
जैव संसाधन और स्‍थायी विकास संस्‍थान (Institute of Bioresources and Sustainable Development), इम्‍फाल में स्थित है। भारत सरकार के केन्द्रीय मंत्रिमंडल ने 16 जनवरी 2001 को आयोजित अपनी बैठक में इम्फाल, मणिपुर में डी बी टी के एक स्वायत्तशासी संस्थान के रूप में जैवसंसाधन तथा सतत विकास संस्थान की स्थापना को अनुमोदन दे दिया है। जैवसंसाधन तथा सतत विकास संस्थान (आई बी एस डी) को 26 अप्रैल 2001 को मणिपुर सोसायटी पंजीकरण अधिनियम, 1989 पूर्वात्तर क्षेत्र पौधों, जंतुओं एवं सूक्ष्‍मजीवी संसाधनों का आनुवांशिक भण्‍डार है। यह क्षेत्र विश्‍व के 12 विशाल जैव विविधता के समृद्ध क्षेत्रों में से एक है और इसे भारतीय-बार्मा मुख्‍य बिन्‍दु के रूप में जाना जाता है जो विश्‍व के 34 जैव विविधता मुख्‍य बिन्‍दुओं में से 8वें स्‍थान पर है। यह क्षेत्र जैव भूगर्भीय त्रि-जोड़ और अनेक स्‍वदेशी फसलों के लिए जीन विविधता का केन्द्र तथा अत्‍यधिक आर्थिक महत्‍व वाले पौधों और जंतुओं के द्वितीयक केन्‍द्र के रूप में जाना जाता है। इस क्षेत्र की जैव विविधता में न केवल उष्‍ण कटिबंधीय तथा उप उष्‍ण कटिबंधीय बायोटा शामिल है बल्कि यहां टेम्‍परेट और एल्‍पाइन क्षेत्र भी यहां के एल्‍टीट्यूडिनल ग्रेडिएंट के कारण महत्‍व रखते हैं। इन आनुवांशिक कीमती संसाधनों को विशेष रूप से इस क्षेत्र की और आम तौर पर राष्‍ट्र की आर्थिक वृद्धि हेतु जैव प्रौद्योगिकीय मध्‍यस्‍थताओं द्वारा संभालने की आवश्‍यकता है।
भारत के पूर्वोत्तर क्षेत्र के अनोखे जैव संसाधनों तथा जैव विविधता के महत्‍व को समझते हुए, जो विश्‍व के दो प्रमुख जैव विविधता वाले स्‍थानों अर्थात हिमालय और भारत-बर्मा जैव विविधता के स्‍थान हैं, जैव प्रौद्योगिकी विभाग, विज्ञान और प्रौद्योगिकी मंत्रालय, भारत सरकार ने राष्‍ट्रीय जैव संसाधन विकास मंडल के अनुमोदन से निम्‍नलिखित मिशन और उद्देश्‍यों के साथ वर्ष 2001 के दौरान जैव संसाधन और स्‍थयी विकास संस्‍थान (आईबीएसडी), इम्‍फाल की स्‍थापना की है।
क्षेत्र के सामाजिक-आर्थिक विकास के लिए जैवप्रौद्योगिकीय हस्तक्षेपों के माध्यम जैवसंसाधनों का विकास तथा उनका सतत प्रयोग।
भारत-बर्मा (म्यांमार) जैवसंसाधन स्थल के अंतर्गत आनेवाले भरतीय क्षेत्र में जैवसंसाधनों का वैज्ञानिक प्रबंधन
सेंटर फॉर डीएनए फिंगर‍प्रिंटिंग एण्‍ड डायग्‍नोस्टिक्‍स, हैदराबाद
हैदराबाद में स्थित सेंटर फॉर डीएनए फिंगर प्रिंटिंग एण्‍ड डायगोनिस्टिक्‍स (सीडीएफडी) का अधिदेश आधुनिक जीव विज्ञान के फलों में समाज के लाभ हेतु रूपांतरित करने का है। यह संस्‍थान जैव प्रौद्योगिकी विभाग, विज्ञान और प्रौद्योगिकी मंत्रालय, भारत सरकार का एक स्‍वायत्त केन्‍द्र है तथा आधुनिक जीव विज्ञान के अग्रणी क्षेत्रों में सेवा प्रदान करने और अनुसंधान कार्य में संलग्‍न है। सीडीएफडी के प्रमुख सेवा घटकों में शामिल हैं डीएनए फिंगर प्रिंटिंग, नैदानिकी, जीनोम विश्‍लेषण और जैव सूचना विज्ञान। आधुनिक जीव विज्ञान के आपस में मिलते जुलते क्षेत्रों में मूलभूत अनुसंधान, विशेष रूप से जीनोमिक पश्‍चात परिदृश्‍य में, इस संस्‍थान का एक अविभाज्‍य घटक है।
नई सहस्राब्दि के आंरभ में सीडीएफडी एक महत्‍वपूर्ण बिंदु पर खड़ा है। गुणता सेवा और वैश्विक प्रतिस्‍पर्द्धी अनुसंधान के ताल पर आगे बढ़ते हुए यह सबसे तेजी से चलने वाले संस्‍थान मूलभूत अनुसंधान में उत्‍कृष्‍टता का एक वैश्विक केन्‍द्र बन कर उभरेगा, जहां आधुनिक जीव विज्ञान के फल मानव जाति की सेवा में उनके स्‍वास्‍थ की गुणवत्ता के सुधार सहित रूपांतरित होंगे।
फाँसी
गले में रस्सी के कसने के कारण हुई मौत को फांसी कहा जाता है। प्राचीन काल में अपराधियोँ को दण्ड देने के लिये फांसी की सजा दी जाती थी और वर्तमान में भी जघन्य अपराधोँ के दण्ड हेतु यह प्रथा प्रचलन में है। अरब देशोँ में फांसी बहुत सामान्य सजा है। भारत में भी फांसी की सजा प्रचलन में है और देश की प्रमुख जेलोँ में इसके लिये फांसीघर बने हुये हैं। इन जेलोँ में फांसी देने वाले कर्मचारियोँ की नियुक्ति होती है जिन्हे जल्लाद कहा जाता है। आत्महत्या के लिये भी फांसी एक सर्वाधिक प्रयुक्त होने वाला तरीका है। फांसी में व्यक्ति के गले में रस्सी का फन्दा कस जाता है और उसका साँस मार्ग अवरुद्ध हो जाने से उसका दम घुट जाता है और इस प्रकार उस व्यक्ति की दर्दनाक मौत हो जाती है। फांसी देने से पहले कई प्रक्रियाओं का पालन अनिवार्य होता है।
कार्ल थियोडोर त्सु गुटेनबर्ग
कार्ल थियोडोर त्सु गुटेनबर्ग (* दिसम्बर ५, १९७१ - म्यूनिख; जर्मन:"Karl-Theodor zu Guttenberg") एक जर्मन सियासतकार है। २००९ से रक्षा मंत्री है।
नेक्सस एस
नेक्सस एस (Nexus S) एक स्मार्टफ़ोन है जो गूगल द्वारा डिजाइन किया गया और सैमसंग द्वारा निर्मित है। यह पहला स्मार्टफ़ोन है जिसमें एंडरॉयड 2.3 "जिंजरब्रेड" ऑपरेटिंग सिस्टम का उपयोग किया गया है और पहला एंडरॉयड डिवाइस है जो हार्डवेयर और सॉफ्टवेयर दोनों में एनएफसी को समर्थन देता है। ऐसा दूसरी बार हुआ है कि गूगल ने किसी निर्माता के साथ फोन के उत्पादन के लिए काम किया है, पहला फोन नेक्सस वन था।
नेक्सस एस का प्रदर्शन गूगल के सीईओ एरिक श्मिट के द्वारा 15 नवम्बर 2010 को वेब 2.0 सम्मेलन में किया गया था। गूगल ने आधिकारिक तौर पर 6 दिसम्बर 2010 को अपने ब्लॉग पर फोन की घोषणा की। फोन अमेरिका में 16 दिसम्बर को और ब्रिटेन में 22 दिसम्बर को खरीदने के लिए उपलब्ध हो गया।
8 फ़रवरी 2011 को एनगैजेट ने घोषणा की कि वोडाफ़ोन ब्रिटेन में फोन का एक सफेद संस्करण बेचने वाला है। वर्तमान में वोडाफ़ोन के ब्रिटेन के वेबसाइट में यह सूचीबद्ध है कि सफेद संस्करण 'जल्द आ रहा है'.
ब्रिटेन में, वोडाफ़ोन द्वारा बेचे गए गूगल नेक्सस वन के विपरीत, गूगल नेक्सस एस को कारफोन वेयरहाऊस द्वारा बेचा गया जो वोडाफ़ोन ब्रिटेन, O2 ब्रिटेन, टी-मोबाइल ब्रिटेन और ऑरेंज ब्रिटेन नेटवर्क के पास उपलब्ध है।
नेक्सस एस के पास सैमसंग S5PC110 प्रोसेसर है। यह प्रोसेसर 45 nm 1 GHz ARM कोरटेक्स A8 आधारित CPU कोर के साथ पावर VR SGX 540 GPU को जोड़ती है। CPU कोर का कोड-नाम "हम्मिंगबर्ड" है, जिसे सैमसंग और इनट्रीनसिटी द्वारा सह-विकसित किया गया था। GPU, इमेजिनेशन टेक्नोलॉजीज द्वारा बनाया गया, जो OpenGL ES 1.1/2.0 को समर्थन देता है और 90 मिलियन ट्रायएंगल प्रति सेकेंड तक के लिए सक्षम है।
नेक्सस एस के पास 512 MB ऑफ डेडीकेटेड RAM (मोबाइल DDR) और 16 GB ऑफ़ iNAND मेमोरी, 1 GB इंटर्नल स्टोरेज और 15 GB "USB स्टोरेज" के रूप में विभाजित है।
नेक्सस एस एक थोड़ा वक्रित गिलास टचस्क्रीन का उपयोग करता है, जिसका वर्णन "कंटूर डिसप्ले" के रूप में गूगल द्वारा किया गया है। साथ ही एक सुपर अमोल्ड WVGA पेनटाइल मैट्रिक्स डिसप्ले जो सैमसंग द्वार निर्मित है।
आनंदटेक ने अपनी समीक्षा में प्रदर्शन, NFC टैग रीडर और एंडरॉयड जिंजरब्रेड ऑपरेटिंग प्रणाली की प्रशंसा की, लेकिन 720p वीडियो रिकॉर्डिंग की कमी, HSPA +, बेसबैड की और बाह्य भंडारण के समर्थन की आलोचना की।
एक टेकरडार ने नेक्सस एस की प्रशंसा GPS समस्याओं को ठीक करने के लिए की जो सैमसंग गैलक्सी एस में थीं: "सैमसंग गैलक्सी एस में अपग्रेड की चाहत रखने वालों के लिए अच्छी खबर - जीपीएस मुद्दों का समाधान कर दिया गया है, वास्तव में जिसमें अब आप बिना किसी समस्या के सिगनल पा सकते हैं।
सीनेट की समीक्षा डिसप्ले, ॲपरेटिंग सिस्टम और प्रदर्शन के बारे में उत्साहित करती थी, लेकिन इस बात पर गौर करना होगा कि अमेरिका में यह डिवाइस केवल टी मोबाइल के साथ ही उपयोग किया जा सकता है और यह 4G के अनुकूल नहीं है। आनंदटेक की तरह, सीनेट ने भी 720p वीडियो रिकॉर्डिंग, HDMI उत्पादन और बाह्य (एसडी कार्ड) मेमोरी के समर्थन की कमी की आलोचना की. सीनेट ने फोन के "कुछ नाजुक" स्पर्शी होने, एलईडी सूचनाओं की कमी और नेक्सस वन की कुछ नई सुविधाओं की भी आलोचना की।
गूगल ने स्वीकार किया कि कुछ नेक्सस एस में बग मौजूद होने के कारण अनियमित रूप से रिबूट की समस्या है, लेकिन अभी तक यह स्पष्ट नहीं है कि समस्या हैंडसेट के सॉफ्टवेयर में निहित है या हार्डवेयर में. गूगल कुछ हफ्तों में ही इस समस्या का समाधान कर देगें.
स्वामी कर्मवीर
योगनिष्ठ स्वामी कर्मवीर जी महाराज "महर्षि पतंजलि अंतर्राष्ट्रीय योग विद्यापीठ" के संस्थापक हैं। स्वामी कर्मवीर विश्व के प्रथम व्यक्ति हैं जिन्हें भारत के गुरुकुल कांगड़ी विश्वविद्यालय, हरिद्वार द्वारा योग में मास्टर्स डिग्री से सम्मानित किया गया, उन्होंने आध्यात्मिकता और सत्य की खोज में हिमालय में भी पन्द्रह से अधिक वर्ष व्यतीत किये हैं।
स्वामी कर्मवीर का जन्म एक सभ्य और शिक्षित किसान परिवार में हुआ था। बचपन से ही उनका झुकाव आध्यात्मिक जीवन की ओर था। उन्होंने विभिन्न संतों और योगियों, विशेष रूप से स्वामी दयानंद सरस्वती के जीवन और शिक्षाओं से प्रेरणा प्राप्त की और बहुत कम उम्र में संन्यास आश्रम में दाखिल हो गए। भारत के हरिद्वार नगर में पवित्र गंगा के किनारे पर स्थित विश्वविद्यालय गुरुकुल कांगड़ी द्वारा उन्होंने वेद, दर्शन तथा योग में पोस्ट ग्रेजुएट डिग्री प्राप्त की.
वेद, दर्शन तथा योग में शिक्षा पूरी करने के पश्चात वे भारत के उत्तरी क्षेत्र की ओर असम और भारत भूटान सीमा पर स्थित क्षेत्रों में जाकर योग और आयुर्वेद की सहायता से आदिवासियों के कल्याण में लग गए। कुछ समय पश्चात वह हिमालय पर्वत को प्रस्थानं कर गए और कई वर्षों तक वहां की कंदराओं में रह कर साधना की. हिमालय की पर्वत श्रृंखलाओं में प्रवास व भ्रमण के दौरान उन्हें अनेक प्रतिष्ठित साधू संतों व साध्वियों की संगत प्राप्त हुई. तदोपरांत उन्होंने अपना जीवन पूर्ण रूप से वेद तथा योग ज्ञान के प्रचार प्रसार व मानव जीवन के कल्याण में समर्पित कर दिया.
स्वामी कर्मवीर || महर्षि पतंजलि अंतर्राष्ट्रीय योग विद्यापीठ
चुम्बकीय परिपथ
चुंबकीय परिपथ (magnetic circuit) एक या अधिक बंद लूप वाले मार्गों से बना होता है जिनमें चुंबकीय फ्लक्स होता है। यह फ्लक्स प्राय: किसी स्थाई चुम्बक या विद्युत चुम्बक द्वारा पैदा किया जाता है। इन मार्गों में स्थित लौहचुम्बकीय पदार्थों के कारण फ्लक्स इन मार्गों में ही सीमित रहता है तथा मार्ग के बाहर फ्लक्स की मात्रा नगण्य ही रहती है।
चुम्बकीय परिपथ का कांसेप्ट विद्युतचुम्बकीय युक्तियों की डिजाइन में बहुत सुविधा प्रदान करता है। यह विभिन्न स्थानों से होकर गुजरने वाले फ्लक्स की मात्रा आदि की गणना में बहुत उपयोगी है। चूंकि विद्युत परिपथ और चुम्बकीय परिपथ में समानता है, इस कारण विद्युत परिपथ के विश्लेषण के सभी औजार (जैसे KCL, KVL, suparposition आदि) चुम्बकीय परिपथ के विश्लेषण में काम आ जाते हैं।
चुम्बकीय फ्लक्स को वायु सहित बहुत से पदार्थों से होकर गुजरने में कठिनई होती है। (Magnetic flux is reluctant to travel through air.)। किन्तु लोहा आदि कुछ पदार्थों से होकर यह बहुत आसानी से गुजरता है। इसी को दूसरे शब्दों में कहें तो समान चुम्बकीय वाहक बल (MMF) लगाने पर हवा में लोहे की अपेक्षा बहुत कम चुम्बकीय फ्लक्स पैदा होता है। इसी बात को यों कहते हैं कि वायु का प्रतिष्तम्भ (रिलक्टेंस) अधिक है और लोहे आदि का बहुत कम। यह वैसे ही है जैसे विद्युत परिपथ में प्रतिरोध।
जहाँ अधिक फ्लक्स पैदा करने की आवश्यकता होती है वहाँ लोहा आदि पदार्थों का उपयोग करके चुम्बकीय फ्लक्स के लिये कम रिलक्टेंस का मार्ग बनाया जाता है। फ्लक्स बढ़ाने का दूसरा तरीका फ्लक्स को पैदा करने वाला चुम्बकीय वाहक बल (MMF) का मान बढ़ाना भी है जिसके लिये धारा या फेरों की संख्या (number of turns) बढ़ायी जा सकती है।
ऊपर चुम्बकीय परिपथ एवं विद्युतीय परिपथ में और उसमें आने वाली राशियों में समानता दिखायी गयी है। किन्तु कुछ अन्तर भी हैं जो महत्वपूर्ण हैं।
विचुम्बकन
किसी अवांछित चुम्बकीय क्षेत्र को कम करना या समाप्त करना विचुम्बकन या डीगासिंग (Degaussing) कहलाता है। चुम्बकीय शैथिल्य (magnetic hysteresis) के कारण चुम्बकीय क्षेत्र का मान बिलकुल शून्य कर देना प्रायः सम्भव नहीं होता। इसलिये विचुम्बकन के द्वारा अधिशेष चुम्बकीय क्षेत्र को बहुत कम 'ज्ञात' क्षेत्र तक कम कर दिया जाता है जिसे 'बायस' (bias) कहते हैं।
कम्प्यूटर एवं टीवी के मानीटरों (पुराने कैथोड किरण नलिका से युक्त) तथा जलयान के हल (hull) को प्रायः विचुम्बकित करना पड़ता है। इसी प्रकार कण त्वरकों में लगे विद्युतचुम्बकों को भी विचुम्बकित करना पड़ता है ताकि उनकी कुण्डलियों में एक निश्चित धारा प्रवाहित करने पर हर बार एक निश्चित चुम्बकीय क्षेत्र उत्पन्न हो।
सन फार्मास्युटिकल
सन फार्मास्युटिकल इण्डस्ट्रीज लिमिटेड (NSE: SUNPHARMA, BSE: 524715) एक बहुराष्ट्रीय औषधि-निर्माता कम्पनी है। इसका मुख्यालय मुम्बई में है।
भूषण इस्पात
भूषण इस्पात एएक भारतीय इस्पात कंपनी है जिसका मुख्यालय नई दिल्ली में स्थित है।
डैन्यूब नदी
डैन्यूब नदी () मध्य यूरोप में बहने वाली एक नदी है। यह जर्मनी के काले वन के पहाड़ों में स्थित दोनाउएशिंगन कस्बे के पास शुरु होती और और फिर दक्षिण-पूर्व को बहती है। अपनी २,८७२ किमी (१,७८५ मील) की लम्बाई में यह पांच मध्य और पूर्वी यूरोपीय देशों की राजधानियों से गुज़रती है और फिर युक्रेन और रोमानिया में एक डेल्टा (नदीमुख) बनाकर कृष्ण सागर में मिल जाती है। डैन्यूब दस देशों से गुज़रती है या उनकी अंतरराष्ट्रीय सीमाओं पर स्थित है - जर्मनी, ऑस्ट्रिया, स्लोवेकिया, हंगरी, क्रोएशिया, सर्बिया, बुल्गारिया, मोल्दोवा, युक्रेन और रोमानिया। प्राचीन काल में कुछ अरसे के लिए यह रोमन साम्राज्य की सरहद होने के लिए भी प्रसिद्ध है। वोल्गा नदी के बाद डैन्यूब यूरोप की दूसरी सबसे लम्बी नदी है।
मुहाफ़ज़ाह
मुहाफ़ज़ाह (अरबी: محافظة), कई अरब देशों के प्रथम स्तर के प्रशासनिक प्रभाग और सऊदी अरब के दूसरे स्तर के प्रशासनिक प्रभाग को कहते हैं। हिन्दी में इसे प्रांत, प्रदेश या फिर राज्य कहा जाता है। किसी मुहाफ़ज़ाह का प्रमुख, मुहाफ़िज़ (रक्षक या हिफ़ाज़त करने वाला) कहलाता है।  शब्द मुहाफ़ज़ाह फ्रांसीसी शब्द "préfecture" (प्रिफेक्चर) का १९वीं सदी का अरबी अनुवाद है।
फीडबर्नर
फ़ीडबर्नर (FeedBurner) एक वेब फ़ीड प्रबंधन प्रदाता है जिसकी शुरूआत 2004 में हुई. फ़ीडबर्नर की स्थापना डिक कोस्टोलो, एरिक लंट, स्टीव ओलेचोस्की और मैट शोबे ने की थी। कोस्टोलो मिशिगन विश्वविद्यालय के स्नातक हैं और 2010 में ट्विटर के सीईओ बने. फ़ीडबर्नर, कस्टम आरएसएस फीड्स और ब्लॉगर्स, पोडकास्ट और अन्य वेब-आधारित सामग्री प्रकाशकों को प्रबंधन उपकरण प्रदान करता है।
प्रकाशकों को प्रदान की जाने वाली सेवाओं में यातायात विश्लेषण और एक वैकल्पिक विज्ञापन प्रणाली शामिल हैं . यद्यपि शुरूआत में यह स्पष्ट नहीं था कि आरएसएस प्रारूप के लिए विज्ञापन अनुकूल होगा कि नहीं, वर्तमान में ऑथर्स फ़ीडबर्नर के फीड के दो-तिहाई में विज्ञापन को शामिल करते हैं। उपयोगकर्ता यह पता लगा सकते हैं कि कितने लोग उनके फीड्स के सदस्य हैं और कौन-सी सेवा/प्रोग्राम को सब्सक्राइब्ड करते हैं।
प्रकाशित फाड्स कई तरीकों से संशोधित होते हैं जिसमें डिग्ग और del.icio.us के लिए स्वत: लिंक और अनेको फीड से "स्पलाइसिंग" सूचना शामिल हैं। फ़ीडबर्नर एक विशिष्ट वेब 2.0 सेवा है जो अन्य सॉफ्टवेयर को अपने साथ परस्पर क्रिया की अनुमति देने के लिए वेब सर्विस अप्लीकेशन प्रोग्रामिंग इंटरफेसेस (APIs) प्रदान करती है। यथा 5 अक्टूबर 2007, फ़ीडबर्नर ने 584,832 प्रकाशकों के लिए एक मिलियन से भी अधिक फीड का आयोजन किया जिसमें 142,534 पोडकास्ट और वीडियोकास्ट शामिल है।
3 जून 2007 को गूगलइंक द्वारा फ़ीडबर्नर को कथित तौर पर $100 की कीमत पर अधिग्रहीत किया गया। एक महीने के बाद उनके दो लोकप्रिय "पीआरओ" सेवाओं (माईब्रांड और टोटलस्टेटेस) को सभी उपयोगकर्ताओं के लिए मुक्त किए गए थे।
15 अगस्त 2008 को गूगल ने अपनी सेवाओं के समूह में फ़ीडबर्नर के स्थानान्तरण को पूरा किया। जिन प्रकाशकों ने प्रवासन को पूरा किया वे feedburner.google.com के माध्यम से फ़ीडबर्नर एक्सेस करेगा.
फ़ीडबर्नर के साथ एक लगातार कथित तकनीकी समस्या इस सेवा का इस्तेमाल करते हुए ब्लॉग्स के लिए ग्राहकों की संख्या कम होना था। वास्तव में फ़ीडबर्नर के साथ यह एक तकनीकी समस्या नहीं है, लेकिन फ़ीडबर्नर के लिए फ़ीड पाठकों और एग्रीगेटर्स के द्वारा उन साझेदारियों से फ़ीडबर्नर संग्रह और हिसाब के रूप में रिपोर्ट है। आमतौर पर यह समस्या एक विशिष्ट आरएसएस रीडर या ग्राहक के साथ जुड़ी हुई है। उदाहरण के लिए, अप्रैल 2009 में गूगल फीडफेचर सेवा का इस्तेमाल करने वाले सदस्यों की रिपोर्टिंग में फ़ीडबर्नर को समस्या थी।
राज कुंद्रा
राज कुंद्रा फिल्म निर्माता तथा व्यवसायी है। 2004 में उन्होंने ब्रिटेन के 198 सबसे अमीर लोगों की श्रेणी में अपना स्थान बनाया था। 2009 में उनकी शादी अभिनेत्री शिल्पा शेट्टी से हुई है। वह वर्तमान में लंदन-स्थित यूके ट्रेडकॉर्प लिमिटेड के निदेशक और सीईओ हैं।
2009 में, कुंद्रा और शेट्टी ने मॉरीशस स्थित एक अपतटीय कंपनी का उपयोग करके इंडियन प्रीमियर लीग क्रिकेट टीम राजस्थान रॉयल्स में निवेश किया। भारत सरकार के विभागों द्वारा निवेश की वैधता पर सवाल उठाया गया था।
जून २०१३ में, कुंद्रा से २०१३ इंडियन प्रीमियर लीग स्पॉट फिक्सिंग मामले के संबंध में दिल्ली पुलिस द्वारा पूछताछ की गई थी, जिसमें राजस्थान रॉयल्स के कुछ खिलाड़ियों की गिरफ्तारी शामिल थी, आगे दिल्ली पुलिस ने जवाब में कुंद्रा को क्लीन चिट दे दी है। सूचना का अधिकार (आरटीआई)। जुलाई 2015 में भारत के सर्वोच्च न्यायालय द्वारा नियुक्त एक पैनल ने उन पर क्रिकेट से संबंधित गतिविधि से आजीवन प्रतिबंध लगा दिया। इसके अलावा, कुंद्रा ने भारत के सर्वोच्च न्यायालय में शामिल होने और अपील करने से इनकार किया।
राज कुंद्रा के बिजनेस पार्टनर उमेश गोयनका ने एक अदालत में दावा किया कि उन्हें दिल्ली पुलिस द्वारा सट्टेबाजी में उनका नाम लेने और खुद को शारीरिक यातना से बचाने और महाराष्ट्र संगठित अपराध नियंत्रण अधिनियम के तहत मामला दर्ज होने से रोकने के लिए मजबूर किया गया था।
19 जुलाई 2021 को, मुंबई अपराध शाखा की संपत्ति प्रकोष्ठ ने राज कुंद्रा को पॉर्न सामग्री बनाने और वितरित करने में प्रमुख साजिशकर्ता होने के कारण फरवरी 2021 में उपनगरीय मुंबई के मालवानी पुलिस स्टेशन में दर्ज किए गए भंडाफोड़ मामले के संबंध में पूछताछ के बाद गिरफ्तार किया। मुंबई पुलिस आयुक्त हेमंत नागराले ने दावा किया कि उनके पास इस मामले में पर्याप्त सबूत हैं। मुंबई पुलिस के सूत्रों के अनुसार, राज कुंद्रा ने इस पोर्न उद्योग में लगभग ₹8 से ₹10 करोड़ का निवेश किया था। ब्रिटेन में रहने वाले राज कुंद्रा और उनके भाई ने केनरिन नाम की एक कंपनी बनाई। वीडियोज को भारत में शूट किया जाता था और फिर यूके-आधारित फर्म केनरिन को वीट्रांसफर के माध्यम से यूके में स्थानांतरित कर दिया गया था। पुलिस ने इस मामले में कुंद्रा समेत कुल 12 आरोपियों को गिरफ्तार किया है। वाशी, नवी मुंबई के एक आरोपी उमेश कामत को पहले एक संपत्ति प्रकोष्ठ ने गिरफ्तार किया था। कामत ने दावा किया कि वह कुंद्रा की कंपनी में और केनरिन के समन्वयक के रूप में काम करते थे। पुलिस ने यह भी दावा किया, कामत ने पूछताछ के दौरान उन्हें बताया कि वह मॉडल और अभिनेत्री गहना वशिष्ठ के पॉर्न वीडियो लेता था और उन वीडियो को केनरिन को फॉरवर्ड करता था जो बाद में उन्हें 'हॉटहिट मूवीज' नामक ऐप पर अपलोड करता था।
शेन्ज़ेन
शेन्ज़ेन (चीनी: 深圳; मंदारिन उच्चारण: "शिंचेन"), चीनी जनवादी गणराज्य का एक प्रमुख उप-प्रांतीय शहर और विशेष आर्थिक क्षेत्रों में से एक है। यह शहर पर्ल नदी के मुहाने के पूर्वी तट पर दक्षिणी प्रांत ग्वांगडोंग के मध्य तट पर स्थित है, जो दक्षिण में हांगकांग की सीमा पर स्थित है। 2020 तक 1.756 करोड की आबादी के साथ, शेन्ज़ेन चीन का पांचवां सबसे अधिक आबादी वाला शहर है। शेन्ज़ेन प्रौद्योगिकी, अनुसंधान, विनिर्माण, वित्त और परिवहन के क्षेत्र में एक वैश्विक केंद्र है, और शेन्ज़ेन का बंदरगाह दुनिया का चौथा सबसे व्यस्त कंटेनर बंदरगाह है।
शेन्ज़ेन मोटे तौर शाही काल से स्थापित बाओआन काउंटी की प्रशासनिक सीमाओं का अनुसरण करता है। बाओआन काउंटी के दक्षिणी हिस्से को अफीम युद्धों के बाद अंग्रेजों ने जब्त कर लिया था और यह हांगकांग बन गया था, जबकि शेन्ज़ेन गांव इसकी सीमा पर स्थित था। गुआंगचो और ज़्योलोंग के बीच चीन मुख्य भूमि के अंतिम स्टेशन के पूरा होने के बाद, शेन्ज़ेन की अर्थव्यवस्था बडी तेजी से बढ़ी और 1979 के आते आते यह एक प्रमुख व्यापार केन्द्र बन गया, और अगले दशक में इसके फैलाव बाओन काउंटी तक हो गया।
1980 के दशक की शुरुआत में, देंग शियाओपिंग द्वारा शुरू किए गए आर्थिक सुधारों के परिणामस्वरूप यह शहर चीन का पहला विशेष आर्थिक क्षेत्र बन गया, क्योंकि हांगकांग से निकटता के कारण यह विदेशी निवेश और अवसरों की तलाश में प्रवासियों को आकर्षित करता था। तीस वर्षों में, शहर की अर्थव्यवस्था और जनसंख्या में उछाल आया और तब से यह प्रौद्योगिकी, अंतर्राष्ट्रीय व्यापार और वित्त के केंद्र के रूप में उभरा है; यहाँ शेन्ज़ेन स्टॉक एक्सचेंज स्थित है, जो बाजार पूंजीकरण और गुआंग्डोंग मुक्त-व्यापार क्षेत्र द्वारा दुनिया के सबसे बड़े स्टॉक एक्सचेंजों में से एक है। 2020 तक, वैश्वीकरण और विश्व शहरों के अनुसंधान नेटवर्क द्वारा शेन्ज़ेन को अल्फा- (वैश्विक प्रथम-स्तरीय) शहर के रूप में स्थान दिया गया है और दुनिया में 8 वां सबसे अधिक प्रतिस्पर्धी और सबसे बड़ा वित्तीय केंद्र होने के रूप में स्थान दिया गया है। सांकेतिक सकल घरेलू उत्पाद ने गुआंगचो और हांगकांग जैसे पड़ोसी शहरों को पीछे छोड़ दिया है और अब यह दुनिया की सबसे बड़ी अर्थव्यवस्था वाले शीर्ष दस शहरों में से एक है। अरबपतियों की संख्या के अनुसार शेन्ज़ेन दुनिया का पाँचवां सबसे बडा शहर है, दुनिया के किसी भी शहर के गगनचुंबी इमारतों की दूसरी सबसे बड़ी संख्या, दुनिया के किसी भी शहर का 32 वां सबसे बड़ा वैज्ञानिक अनुसंधान उत्पादन, और कई उल्लेखनीय शैक्षणिक संस्थान, जैसे शेन्ज़ेन विश्वविद्यालय और दक्षिणी विज्ञान और प्रौद्योगिकी विश्वविद्यालय भी यहाँ स्थित हैं।
शहर एक प्रमुख वैश्विक प्रौद्योगिकी केंद्र होने के कारण, मीडिया शेन्ज़ेन को चीन की सिलिकॉन वैली कह कर बुलाता है। शहर की उद्यमशीलता, नवोन्मेषी और प्रतिस्पर्धी-आधारित संस्कृति के परिणामस्वरूप शहर कई छोटे-छोटे निर्माताओं या सॉफ्टवेयर कंपनियों का घर बन गया है। इनमें से कई फर्म फोन निर्माता वाहवे, होल्डिंग कंपनी टेनसेंट और ड्रोन-निर्माता डीजेआई जैसे बड़े प्रौद्योगिकी निगम बन गए। एक महत्वपूर्ण अंतरराष्ट्रीय शहर के रूप में, शेन्ज़ेन हर साल कई राष्ट्रीय और अंतरराष्ट्रीय कार्यक्रमों की मेजबानी करता है, जैसे 2011 ग्रीष्मकालीन विश्वविद्यालय और चीन अंतर्राष्ट्रीय उच्च तकनीक उपलब्धि मेला। शेन्ज़ेन की तीव्र सफलता के परिणामस्वरूप चीनी सरकार ने शेन्ज़ेन को चीन और दुनिया के अन्य शहरों के अनुसरण के लिए एक मॉडल शहर में बदल दिया है।
शेनयांग
शेनयांग () या मुकदेन () पूर्वोत्तरी चीन के मंचूरिया क्षेत्र में स्थित लियाओनिंग प्रान्त की राजधानी और सबसे बड़ा शहर है। यह एक उप-प्रांत का दर्जा रखने वाला शहर है। सन् २०१० की जनगणना में शेनयांग की जनसँख्या ८१,०६,१७१ थी।
चीनी भाषा में 'शेनयांग' का अर्थ 'शेन नदी से उत्तर का शहर है' जो शहर के दक्षिण में बहने वाली हुन नदी () पर पड़ा है, जिसे पहले 'शेन नदी' बुलाया जाता था। यहाँ मनुष्यों के बसेरे के ७,२०० साल पुराने चिह्न मिले हैं, हालांकि इस शहर की स्थापना झगड़ते राज्यों के काल में यान राज्य के चिन काई () नामक सिपहसलार ने की थी। उस समय इसका नाम होऊ शहर () था लेकिन जिन राजवंश (१११५–१२३४) के दौरान इस बदलकर शेन और उसके बाद युआन राजवंश काल में शेनयांग कर दिया गया। सन् १६२५ में मान्छु नेता नुरहाची ने इसे अपनी राजधानी बना लिया। मान्छु भाषा में इसका नाम 'सिमियान ख़ोतोन' () था, जो १६३४ में बदलकर 'मुकदेन' कर दिया गया। यह मान्छु भाषा के 'मुकदेम्बी' () शब्द से आया है जिसका मतलब 'उभारना' है।
अल्लाह बख़्श सूमरो
अल्लाह बक्स सूमरो (1900 - 14 मई 1943) (सिंधी : اللهَ بخشُ سوُمَرو), ब्रिटिशकालीन भारत के जमींदार, सरकारी ठेकेदार, स्वतंत्रता संग्राम सेनानी एवं राजनेता थे। वह सिन्ध के सबसे श्रेष्ठ राज्य-प्रमुखों में गिने जाते हैं। उन्हें शहीद के रूप में याद किया जाता है। वे सिंध प्रांत के दो बार मुख्यमंत्री और ईत्तेहाद पार्टी के सक्रिय राजनीतिक कार्यकर्ता थे। उन्होंने यह पहली बार इस पद को 23 मार्च 1938 से 18 अप्रैल 1940 तक, जबकि दूसरी धारा 7 मार्च 1941 के बाद से 14 अक्टूबर 1942 तक संभाला था।
शाह अब्दुल लतीफ़
शाह अब्दुल लतीफ़ भटाई (1689-1752) सिंध के प्रसिद्ध सूफ़ी कवि थे, जिन्होंने सिन्धी भाषा को विश्व के मंच पर स्थापित किया। शाह लतीफ़ का कालजयी काव्य-संकलन 'शाह जो रसालो' सिन्धी समुदाय के हृदयकी धड़कन सा है। सिन्ध का सन्दर्भ विश्व में शाह लतीफ़ की भूमि के रूप में भी दिया जाता है, जिस की सात नायिकाओं मारुई, मूमल, सस्सी, नूरी, सोहनी, हीर तथा लीला को सात रानियाँ भी कहा जाता है। ये सातों रानियाँ पवित्रता, वफादारी और सतीत्व के प्रतीक रूप में शाश्वत रूप से प्रसिद्ध हैं। इन सब की जीत प्रेम और वीरता की जीत है।
शाह अब्दुल लतीफ़ एक सूफी संत थे जिन के बारे में राजमोहन गाँधी ने अपनी पुस्तक 'अण्डरस्टैण्डिंग द मुस्लिम माइण्ड' में लिखा है कि जब उनसे कोई पूछता था कि आप का मज़हब क्या है, तो कहते थे कोई नहीं। फिर क्षण भर बाद कहते थे कि सभी मज़हब मेरे मज़हब हैं। सूफी दर्शन कहता है कि जिस प्रकार किसी वृत्त के केंद्र तक असंख्य अर्द्ध- व्यास पहुँच सकते हैं, वैसे ही सत्य तक पहुँचने के असंख्य रास्ते हैं। हिन्दू या मुस्लिम रास्तों में से कोई एक आदर्श रास्ता हो, ऐसा नहीं है। कबीर की तरह शाह भी प्रेम को उत्सर्ग से जोड़ते हैं। प्रेम तो सरफरोशी चाहता है। इसीलिए शाह अपने एक पद में कहते हैं: